open-index/open-wikipedia-markdown huggingface dataset:
גיל אלקבץ

**גיל אלקבץ** (12 בפברואר 1957 – 14 בספטמבר 2022) היה אנימטור, קריקטוריסט ומאייר ישראלי.

רוב עבודות האנימציה של אלקבץ הן סרטי אנימציה עצמאיים של 3–13 דקות. מיצירותיו המפורסמות התינוק של במבה שאותו יצר ב-1993 וקטעי האנימציה מהסרט "ראן לולה ראן" מ-1998.

## ביוגרפיה
אלקבץ נולד בקיבוץ משאבי שדה במשפחה בת שלושה ילדים.

בשנים 1979–1983 למד אלקבץ עיצוב גרפי בבצלאל בירושלים. סרט הגמר של לימודיו של אלקבץ בבצלאל שאותו יצר ב-1983 נקרא "בצבוץ" בהדרכתו של פרופסור יצחק יורש. בעקבות הסרט הוזמן אלקבץ לעבוד בסטודיו שניהל רוני אורן בירושלים, שם עבד כשנה וחצי עד לסגירתו בשנים 1984–1985. סרט הגמר של לימודיו זכה בפרסים במספר פסטיבלים, ובפרט בפרס ראשון, משותף, על סרט ביכורים בפסטיבל האנימציה אנסי ב-1984. בעקבות הקרנה של סרט הגמר שלו בפסטיבל שטוטגרט, זכה אלקבץ למלגת לימודים שם. בעקבות הקשרים שיצר שם עבר בהמשך להתגורר בשטוטגרט.

בשנים 1985–1989 עבד כעצמאי כמאייר, כבמאי אנימציה וכמורה לאנימציה.

בשנים 1989 עד 1992 עבד באקדמיה לאמנות בשטוטגרט  יחד עם שותפתו נורית ישראלי על סרט אנטי-מלחמתי "ביצה". ב-1992 זכה הסרט בפרס שלישי בפסטיבל שטוטגרט, בפרס הראשון לסרט הקצר הטוב ביותר בגרמניה ובפרס מיוחד בפסטיבל אוטווה.

בשנת 1993 נוצרה דמות התינוק של במבה – דמות מותג שמייצגת את החטיף – שאותה פיתח אלקבץ יחד עם "אולפני אנימה" וחברת הפרסום "אריאלי". לרעיון תרם עופר גולן, רעיונאי במשרד הפרסום "אריאלי", בהשראת מילותיו הראשונות של בנו.

ב-1994 עבר להתגורר בשטוטגרט שבגרמניה. ב-1996 יצר את הסרט הקצר "Yankale", וב-1997 יצר את "רוביקון". שני הסרטים זכו בפרסים בפסטיבלים שונים.

יצר את קטעי האנימציה מראן לולה ראן מ-1998.

בשנת 2000 הקים יחד עם אשתו נורית ישראלי סטודיו עצמאי "סוויט הום סטודיו", שיצר בין היתר סרטים קצרים עבור הטלוויזיה הגרמנית.

מ-2004 היה אלקבץ פרופסור לאנימציה באוניברסיטת קונארד וולף לקולנוע בבלסברג . בנוסף היה מרצה אורח והעביר סדנאות אמן לסטודנטים בישראל, ארצות הברית, שווייץ וגרמניה.

ב-2005 היה הבמאי והכותב של "Morir de amor" שזכה לפרסים בפסטיבלים בינלאומיים.

ב-2007 יצר את "Ein sonniger Tag".

ב-2020 הוציאה טובה גרטנר את הסינגל "בסדר", לו הופק קליפ אנימציה שעוצב על ידי אלקבץ שזכה בפרסים בתחום המולטימדיה.

ב-14 בספטמבר 2022 התאבד בשטוטגרט שבגרמניה. הותיר אחריו אישה ובן.

## קישורים חיצוניים

* 

## הערות שוליים

קטגוריה:אנימטורים ישראלים
קטגוריה:בוגרי בצלאל, אקדמיה לאמנות ועיצוב
קטגוריה:ישראלים שהיגרו לגרמניה
קטגוריה:מאיירים ישראלים
קטגוריה:משאבי שדה: אישים
קטגוריה:מתאבדים ישראלים: אמנים
קטגוריה:קריקטוריסטים ישראלים
קטגוריה:ישראלים שנולדו ב-1957
קטגוריה:ישראלים שנפטרו ב-2022
ההרפתקאות המטורללות של ג'יימס ומקס

**ההרפתקאות המטורללות של ג'יימס ומקס** (באנגלית: **Oddballs**, "כדורים מוזרים") היא סדרת טלוויזיה אמריקאית-קנדית קומית מונפשת שנוצרה על ידי ג'יימס רליסון ואיתן באנוויל. הסדרה מבוססת על ערוץ היוטיוב של רליסון, TheOdd1sOut. היא הופקה על ידי Atomic Cartoons ונטפליקס אנימציה, והיא יצאה בנטפליקס ב-7 באוקטובר 2022. ב-24 בפברואר 2023 יצאה העונה השנייה עם כ-8 פרקים.

## עלילה
עלילת הסדרה עוקבת אחר ג'יימס, נער בצורת בועה. יחד עם חבריו הטובים מקס, תנין מדבר, ואקו, ילדה מהעתיד, נסיונותיו להטיל ספק בנורמות גורמות לעיתים קרובות לאסון.

## מדבבים
הדיבוב העברי בוים על ידי אפי בן ישראל, והופק על ידי ענבר שטגר עזרא.

## הפקה
יוצרי הסדרה, ג'יימס רליסון ואיתן באנוויל, הציגו את הסדרה לנטפליקס בתחילת 2020, כשהשירות החליט לתת אור ירוק לסדרה באוגוסט באותה שנה. לפי רליסון, כל ההפקה של הסדרה התרחשה בעבודה מרוחקת, בעקבות אולפנים שננעלו במהלך מגפת הקורונה.

רליסון הכריז על הסדרה בסרטון יוטיוב ב-23 ביוני 2022, יחד עם חשיפת הבכורה של התוכנית בהמשך השנה. ב-16 בספטמבר 2022 שוחרר טריילר רשמי בערוץ היוטיוב של ג'יימס, עם התאריך 7 באוקטובר כמועד יציאתה הרשמי.

## ראו גם
* TheOdd1sOut

## קישורים חיצוניים

* 

קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2022
MVP של גביע העולם בכדורסל

**השחקן המצטיין של גביע העולם בכדורסל** הוא פרס המוענק על ידי פיב"א ל-MVP של גביע העולם בכדורסל. הפרס הוענק לראשונה באליפות העולם הראשונה בכדורסל בשנת 1950 לאוסקר פורלונג מהזוכה, נבחרת ארגנטינה. הזוכה הנוכחי, לאחר גביע העולם בכדורסל 2023, הוא דניס שרדר מ. נכון לטורניר זה, אף שחקן לא זכה בפרס יותר מפעם אחת.

## זוכים
[ממוזער|[אוסקר פורלונג מ זכה בפרס הראשון ב-1950]]
[ממוזער|[קווין דוראנט מ זכה בפרס ה-MVP ב-2010]]

## ראו גם
*גביע העולם בכדורסל
*מלך הסלים של גביע העולם בכדורסל
*MVP של אליפות אירופה בכדורסל

קטגוריה:פרסי כדורסל
קטגוריה:אליפות העולם בכדורסל
כשבילי פגשה את ליסה

**כשבילי פגשה את ליסה** (באנגלית: **When Billie Met Lisa**) הוא סרט מונפש קצר אמריקאי המבוסס על סדרת הטלוויזיה "משפחת סימפסון" בהפקת סרטי גרייסי ו-20th Television Animation, אשר הופץ לראשונה בשירות הסטרימינג דיסני+. זהו הסרט הקצר השישי בזיכיון "משפחת סימפסון", ואמצעי הקידום הרביעי עבור דיסני+. בדומה לסרטים הקצרים הקודמים, הוא בוים על ידי דייוויד סילברמן והיה זמין לצפייה ב-22 באפריל 2022.

## עלילה
כשהתרגול של ליסה עם הסקסופון שלה מעצבן את שאר בני המשפחה, היא מתגלה על ידי האמנים המובילים בילי אייליש ופיניאס או'קונל בעת שהם מחפשים מקום שקט. לאחר מכן, בילי מזמינה את ליסה לאולפן ההקלטות שלה לג'אם סשן מיוחד. הם מקליטים וריאציה של נעימת נושא סדרת הטלוויזיה "משפחת סימפסון".

## הפקה
המפיק ג'יימס ל. ברוקס הגה את הרעיון לעשות סרט עם הזמרת-יוצרת האמריקאית בילי אייליש במהלך שיחה עם אל ג'ין. הם עבדו עם דיסני כדי לארגן את זה, כיוון שהם כבר שיתפו פעולה עם אייליש במהלך צילומי הסרט "מאושרת מתמיד: מכתב אהבה ללוס אנג'לס" שהיה זמין צפייה בשנת 2021. הסרט היה זמין לצפייה בדיסני+ ב-22 באפריל 2022.

## ביקורות
ריץ' נייט מ-"Cinema Blend" דירג את "כשבילי פגשה את ליסה" במקום הרביעי בפסגת הסרטים הקצרים של "משפחת סימפסון", ושיבח את ההומור של הסרט הקצר והחמיא להתייחסויות לבילי אייליש וליצירותיה. פול בראדשו מ-"NME" מצא שהסרט הקצר מספק קטעים שבמרכזם אייליש ואו'קונל, שיבח את הביצוע החדש של נעימת נושא הסדרה המקורית. מייק סלסטינו מ-"LaghingPlace.com" העניק ביקורת חיובית וכתב, "בסך הכול, "כשבילי פגשה את ליסה" יוצר הסחה מהנה שבטוח תשמח את המעריצים של "משפחת סימפסון" ואייליש".

ג'ון שוורץ מ-"Bubbleblabber" העניק ל"כשבילי פגשה את ליסה" ציון של שמונה מתוך עשר. סטייסי הנלי מ-"TheGamer" החמיאה להומור של "כשבילי פגשה את ליסה", והכירה בהתייחסויות של אייליש ויצירותיה, אך הצהירה שהסרט הקצר היה צריך לספק סיפור מלא ויותר זמן מסך עבור אייליש ואו'קונל. ג'רמי בראון מ-"What'sOnDisneyPlus.com" מתח ביקורת על הסרט, העניק לו ציון של 2 מתוך 5, וכתב, "אני פשוט לא בטוח מה הייתה הפואנטה של זה מלבד לשים את בילי אייליש לצד "משפחת סימפסון". הכול טוב מבחינת ההנפשה בסרט. הביצוע הקולי נפלא. אובייקטיבית, אין בזה שום דבר רע, אבל, סובייקטיבית, אני עדיין לא מבין למה זה היה צריך להיעשות".

הסרט היה מועמד לפרס אמי לאמנות יצירתית בקטגוריית "תוכנית אנימציה קצרה יוצאת מן הכלל".

## קישורים חיצוניים

## הערות שוליים

קטגוריה:סרטי 2022
קטגוריה:דיסני+: סרטים
קטגוריה:סרטי קומדיה מונפשים
קטגוריה:סרטים קצרים מונפשים
קטגוריה:סרטים קצרים של משפחת סימפסון
קטגוריה:סרטים באנגלית
קטגוריה:סרטים אמריקאיים
קטגוריה:בילי אייליש
יחסי לוקסמבורג–קנדה

[ממוזער|קונסוליית כבוד של קנדה בעיר [לוקסמבורג (עיר)|לוקסמבורג]]
**יחסי לוקסמבורג–קנדה** הם היחסים הבילטרליים בין **[[הדוכסות הגדולה של לוקסמבורג]]** ל**[[קנדה]]**. שתי המדינות חברות באו"ם, בלה-פרנקופוני, בנאט"ו ובארגון לביטחון ולשיתוף פעולה באירופה.

## סקירה כללית
קנדה נהנית מיחסים בילטרליים ארוכי שנים וחזקים עם הדוכסות הגדולה של לוקסמבורג. במהלך מלחמת העולם השנייה התקרבו שתי המדינות באופן משמעותי, כאשר משפחתה של שארלוט, הדוכסית הגדולה של לוקסמבורג, מצאה מקלט במונטריאול לאחר הפלישה הגרמנית ללוקסמבורג בשנת 1940.

## קשרי מסחר
הידידות ארוכת השנים של קנדה ולוקסמבורג הביאה לשותפות כלכלית ומסחרית חזקה. בשנת 2020, יצוא הסחורה של קנדה ללוקסמבורג הסתכם ב-124.0 מיליון דולר. במהלך אותה תקופה הגיע היבוא של קנדה מלוקסמבורג ל-171.7 מיליון דולר.

## נציגויות דיפלומטיות
* לוקסמבורג מיוצגת בקנדה על ידי שגרירותה בוושינגטון די.סי, בירת ארצות הברית. בנוסף, לוקסמבורג מחזיקה בקונסוליות בערים ונקובר, קלגרי, טורונטו ומונטריאול.
* קנדה מיוצגת בלוקסמבורג על ידי שגרירותה בבריסל, בירת בלגיה. בנוסף, קנדה מחזיקה בקונסוליה בלוקסמבורג סיטי.

## קישורים חיצוניים

* יחסי לוקסמבורג–קנדה

קטגוריה:ערכים ללא קטגוריות פיזיות - יחסי חוץ
רוץ ילד

**רוץ ילד** הוא אלבומם הרביעי של כנסיית השכל, אשר יצא בפברואר 2001 תחת חברת NMC. האלבום כולל בין היתר את השירים "תגידי שטוב", "תרימי את הראש", ו"טיפת מזל", גרסת כיסוי לשירה של זהבה בן.

## רשימת השמעה

## קישורים חיצוניים

## הערות שוליים

קטגוריה:אלבומי כנסיית השכל
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי חברת NMC יונייטד אנטרטיינמנט
הכוחות המזוינים של צ'ילה

**הכוחות המזוינים של צ'ילה** (בספרדית: **Fuerzas Armadas de Chile**) הם הארגון הצבאי המאוחד הכולל את צבא צ'ילה, חיל האוויר והצי. נשיא צ'ילה הוא המפקד העליון של הצבא, ומגבש מדיניות באמצעות שר ההגנה. בשנים האחרונות ואחרי מספר תוכניות ציוד מחדש, הפכו הכוחות המזוינים של צ'ילה לאחד מהכוחות המזוינים המתקדמים והמקצועיים ביותר מבחינה טכנולוגית באמריקה הלטינית. לצבא צ'ילה מסופק בעיקר בציוד מגרמניה, ארצות הברית, ישראל, צרפת וספרד.

## מבנה
### צבא
ממוזער|212x212 פיקסלים|רונדל חיל האוויר הצ'יליאני
הצבא מונה 46,350 איש ומאורגן תחת שישה אזורים מנהליים צבאיים ושש מפקדות. הכוחות כוללים חטיבה אחת של כוחות מיוחדים, ארבע חטיבות שריון, שלוש חטיבות ממונעות, ארבע חטיבות הרים וחטיבת תעופה אחת. הצבא מפעיל את טנקי לאופרד הגרמניים 1 ו-2 כטנקי הקרב העיקריים שלו. לצבא יש כ-40,000 חיילי מילואים.

### חיל הים
הצי הצ'יליאני מכיל 19,800 איש, כולל 3,600 נחתים. מתוך הצי שמונה 66 ספינות שטח, 8 הן ספינות לוחמות גדולות ובסיסן בוולפראיסו. חיל הים מפעיל מטוס משלו לתחבורה ולסיור ובנוסף יש לחיל מסוקי תקיפה. חיל הים גם מפעיל ארבע צוללות.

### חיל האוויר
חיל האוויר הצ'יליאני מכיל 11,050 חיילים. הכוח האווירי מחולק בין חמש חטיבות אוויריות שבסיסן באיקיקה, אנטופגסטה, סנטיאגו, פוארטו מונט ופונטה ארנס. חיל האוויר גם מפעיל בסיס אווירי באי המלך ג'ורג' שבאנטארקטיקה.

## קישורים חיצוניים

קטגוריה:צ'ילה: צבא וביטחון
קטגוריה:צבאות מודרניים
פיב"א אמריקאפ 2022

**פיב"א אמריקאפ 2022** (באנגלית: **2022 FIBA AmeriCup**) הייתה המהדורה ה-19 של אליפות האמריקות בכדורסל (המכונה גם אמריקאפ), הטורניר המרכזי של נבחרות כדורסל הגברים של פיב"א אמריקה. הטורניר נערך ברסיפה, ברזיל,והיה אמור להתקיים במקור ב-2021, אך הוא נדחה בעקבות מגפת הקורונה ל-2 עד 11 בספטמבר 2022.

המשחקים נערכו ברסיפה באולם Ginásio de Esportes Geraldo Magalhães שמכיל 15,000 צופים.

בטורניר השתתפו 12 נבחרות, וזכתה בו , שניצחה בגמר את  כדי להבטיח את התואר השלישי שלה.  זכתה במדליית הארד עם ניצחון על .

## נבחרות שהעפילו
12 נבחרות העפילו לטורניר הגמר: 3 מאמריקה הצפונית, 4 מאמריקה המרכזית והקריביים ו-5 מאמריקה הדרומית.

## הגרלה
הגרלת הבתים התקיימה ב-29 במרץ 2022 במיאמי, ארצות הברית.

## שלב הבתים
הנבחרות חולקו לשלושה בתים של ארבע נבחרות, ולשלב הנוקאאוט עלו שתי הנבחרות הראשונות מכל בית ושתי הנבחרות הטובות ביותר מהמקומות השלישיים.

### בית א'

### בית ב'

### בית ג'

## שלב נוקאאוט
ההתאמות היו כדלקמן:

### בראקט

### גמר

## שחקנים מצטיינים
* השחקן המצטיין - גבריאל דק ()
* מלך הסלים - גבריאל דק () - 21.2 נקודות למשחק
* מלך הריבאונדים - אנחל דלגראדו () - 9.5 ריבאונדים למשחק
* מלך האסיסטים - טרמון ווטרס () - 8.8 אסיסטים למשחק

### נבחרת האליפות
* פקונדו קמפאסו ()
* יאגו דוס סנטוס ()
* נוריס קול ()
* דלאנו באנטון ()
* גבריאל דק ()

## דירוג סופי

## סטטיסטיקות ופרסים
### מובילים סטטיסטיים

#### נקודות

#### ריבאונדים

#### אסיסטים

#### חסימות

#### חטיפות

#### מדד

## קישורים חיצוניים
* 
* נתונים מאתר פיב"א
* תיאור האליפות

## הערות שוליים

2022
קטגוריה:2022 בספורט
קטגוריה:תחרויות כדורסל ב-2022
קטגוריה:תחרויות כדורסל בברזיל
קטגוריה:אירועי ספורט שהושפעו ממגפת הקורונה
קטגוריה:רסיפה: ספורט
קטגוריה:2022 בברזיל
קטגוריה:2022 באמריקה הצפונית
קטגוריה:2022 באמריקה הדרומית
יורופה (כדורגל)

**מועדון הכדורגל יורופה** (באנגלית: **Europa Football Club** או בקיצור **Europa F.C.**) הוא מועדון כדורגל, המשחק בליגת העל בגיברלטר. המועדון זכה ב-7 אליפויות וב-8 גביעים מקומיים. המועדון מפעיל גם קבוצת כדורגל נשים המשחקת בליגת העל המקבילה לנשים.

## היסטוריה
המועדון נוסד בשנת 1925, והוא היה פעיל ברציפות עד 1970. המועדון התמזג עם קבוצת "קולג'" בשנות ה-80, שנקראה קולג' קוסמוס עד 2013, ובשנת 2015 התפצל שוב מקולג', והפך חזרה את שמו ליורופה חזרה, בעוד "קולג' 1975" נכנס לליגה השנייה של גיברלטר.

המועדון זכה להצלחה ניכרת בסוף שנות ה-20 ותחילת שנות ה-30, שם זכה ב-4 מתוך 7 התארים שלו עד היום. עם זאת, נגד קבוצות חזקות כמו פרינס אוף ויילס, המועדון התקשה להפוך לקבוצה הטובה ביותר וזכה בתואר השישי והאחרון שלו בשנת 1951/1952. לאחר קשיים כלכליים נוספים, המועדון התמזג עם קבוצת "**קולג**'" ב-1970, אף על פי שהוא לא קידם אותו מבחינה כלכלית, שכן הוא המשיך להתנדנד בין שתי הליגות העליונות של הכדורגל הגיברלטרי במשך 40 השנים אחר כך, כשהיא חזרה לליגת העל בסיום עונת 2012/2013.

למרות סיום במקום הרביעי בליגת העל של גיברלטר 2013/2014, ב-2014 הם היו הקבוצה הראשונה מגיברלטר ששיחקה בליגה האירופית של אופ"א לאחר שסיימה סגנית האלופה בגביע רוק (גביע המדינה הגיברלטרי). הם הפסידו במשחק הראשון 0–3 נגד ואדוץ מליכטנשטיין. במשחק השני הם הפסידו 1–0 בבית, וכתוצאה מכך תבוסה מצטברת של 4–0. ב-2015 היה למועדון השחקן הראשון של גיברלטר שהופיע בטורניר בינלאומי גדול, כשצ'רלי ייצג את גינאה המשוונית בגביע אפריקה לאומות 2015.

בשנת 2015 שונה שמו של המועדון בחזרה לשמו המקורי "Europa FC". הקבוצה נכנסה שוב לליגה האירופית של אופ"א, ללא מאמן שכן דימאס קראסקו עדיין לא מונה. הקבוצה הפסידה 9–0 במצטבר לסלובן ברטיסלאבה עם סגל חדש שספג ביקורת מצד אוהדים בגלל המחסור בשחקנים גיברלטרים ומספר רב של החתמות של שחקנים ספרדים. עונה נוספת במקום השני הגיעה לאחר מכן, אם כי ביולי 2016 אכן זכתה הקבוצה בניצחון הראשון שלה במפעלים הבינלאומיים, כשהיא מנצחת 3–2 בסיכום מול פיוניק ירוואן בליגה האירופית 2016/2017.

השקעה נוספת בקבוצה תחת חואן חוזה גאלרדו ראתה זרם של שחקנים גיברלטרים צעירים שהצטרפו לירוקים כדי ליישר אותם עם חוק השחקנים הביתי החדש של הליגה, כולל בסופו של דבר סייקס גארו הבינלאומי, ובעיקר, שחקן המפתח ליאם ווקר מהיריבה לתואר לינקולן רד אימפס. ההשקעה בצד גררה דיבידנדים כאשר המירוץ לתואר בין לינקולן לאירופה ירד לסיבוב המשחקים האחרון. הניצחון מול גלאסיס יונייטד ב-21 במאי, הודות לשערים של ליאם ווקר וקייק גומז, ראה את המועדון זכה בתואר הראשון מאז 1952. שבוע לאחר מכן, הירוקים זכו בגביע רוק 2017, והשלימו טרבל מקומי של גביע פפה רייס (גביע הסופרקאפ המקומי). כאשר זכו בליגת העל וגביע הרוק בפעם הראשונה בתולדותיהם.

עם זאת, לאחר תבוסתם בתוספת הזמן לדה ניו סיינטס בליגת האלופות 2017/2018 ביולי 2017, גאלארדו פרש מתפקידו כמאמן כדי להתמקד בתפקידו כמנהל ספורטיבי. ג'ונתן פאראדו הובא לקחת על עצמו את ניהול הקבוצה. בהמשך הצליחה הקבוצה לזכות שוב בגביע פפה רייס בשנים 2019 ו-2021.

## תארים
* **[[ליגת העל של גיברלטר בכדורגל|אליפות גיברלטר]]: 7**
** 1928/1929, 1929/1930, 1931/1932, 1932/1933, 1937/1938, 1951/1952, 2016/2017
* **הגביע של גיברלטר: 3**
** 1938, 1946, 1950, 1951, 1952, 2017, 2017/2018, 2019
* **גביע פפה רייס (גביע הסופרקאפ הגיברלטרי): 4**
** 2016, 2018, 2019, 2021

## קישורים חיצוניים

* 

קטגוריה:קבוצות כדורגל גיברלטריות
קטגוריה:קבוצות כדורגל שהוקמו ב-1925
דציבל ואט

**דציבל ואט** או **dBW** הוא יחידה למדידת עוצמת אות המבוטא בדציבלים ביחס לוואט אחד. היתרון בשימוש בו הוא יכולתו לבטא ערכי כוח גדולים מאוד וקטנים מאוד בטווח קצר של מספרים. למשל:
* 1 מיליוואט = 30- דציבל ואט.
* 1 ואט = 0 דציבל ואט.
* 10 ואט = 10 דציבל ואט.
* 100 ואט = 20 דציבל ואט.
* 1,000,000 ואט = 60 דציבל ואט.
הנוסחה לחישוב דציבל ואט באמצעות כוח בוואט היא:
: F_{[dBW]} = 10 \log_{10}\frac{F_{[W]}}{ 1 \mathrm{W}} 

ובכיוון ההפוך:

: F_{[W]} = 10^{\frac{F_{[dBW]}}{10}} 
במערכת היחידות הבין לאומית (SI), יחידת הדציבל שאינה חלק מה-SI, אינה מותרת לשימוש ישירות לצד יחידות SI, כך שה-dBW אינו מותר ישירות גם הוא, אך ניתן לכתוב את 10 dBW כ-.

## ראו גם
* dBm

קטגוריה:יחידות מידה: הספק
קטגוריה:קול
מצפה חזי ספיר

**מצפה חזי ספיר** הוא נקודת תצפית הנמצאת ביער חורשים דרומית ליישוב נירית מעל נחל קנה, אשר נבנה לזכר סרן  מגבעתיים, שנרצח בפיגוע ההתאבדות בצומת נצרים ב-11 בנובמבר 1994. מהחניון עולה שביל קצר לראש הגבעה הסמוכה. רחבת תצפית המשקיפה לכיוון מזרח, על הרי השומרון, שערי תקווה, אריאל, עזון עתמה ויישובים נוספים. כמה צעדים משם אפשר לכיוון מערב נשקף נוף אל עבר מישור החוף, גוש דן וערי השרון.

בגבעה שבמתחם המצפה נמצאים שרידים וממצאים ארכאולוגים רבים לכפר עתיק בשם ח'רבת זכור בו התגורר שבט מנשה בעת ממלכת ישראל המאוחדת, לאחר חורבן הממלכה התגוררו בכפר שומרונים.

במקום נמצאת גת עתיקה ולידה בור עתיק ששימש כיקב.

במקום פורחים מספר מיני פרחים וביניהם רקפת, אירוס, לוף, לופית.

## הערות שוליים

חזי
קטגוריה:נירית
קטגוריה:אנדרטאות לחללים באירועים בודדים
אורלינס (קליפורניה)

**אורלינס** (באנגלית: **Orleans**, לשעבר **ניו אורלינס בר** (**New Orleans Bar**) ו**אורלינס בר** (**Orleans Bar**)) הוא יישוב לא מאוגד, במחוז המבולדט בקליפורניה בארצות הברית. הוא שוכן 19 קילומטרים צפונית-מזרחית לוויצ'פק לאורך  של קליפורניה ("הדרך הנופית של הביגפוט"), בגובה 123 מטרים מעל גובה פני הים. היישוב שוכן בשטחי המולדת של שבט הקארוק של קליפורניה.

היישוב הילידי המקורי נקרא פאנאמניק (Panamnik). כשהגיעו כורים אירופאים לבנים, הם קראו ליישוב שלהם ניו אורלינס בר. שמו שונה לאורלינס בר ב-1855, כאשר הפך למושב המחוז של מחוז קלמאת, בקליפורניה, שבוטל מאז. סניף הדואר של אורלינס הוקם ב-2 בדצמבר 1857.

היישוב אורלינס שוכן כ-15 קילומטרים צפונית-מזרחית לאתר של הסרט המפורסם של פטרסון-גימלין של ביגפוט כביכול.

## אקלים
לאורלינס יש אקלים ים תיכוני של קיץ חם, קוד Csa על פי מערכת סיווג האקלים של קפן.

## הערות שוליים

קטגוריה:קליפורניה: יישובים
קטגוריה:ארצות הברית: יישובים לצורכי מפקד אוכלוסין
רצח בני משפחת מונק

**רצח בני משפחת מונק** הוא פיגוע ירי שבוצע על ידי מחבלים פלסטיניים, בי' באב ה'תשנ"ו, 26 ביולי 1996,  בשעה 1:00 לפנות בוקר, ובו נרצחו שלושה מבני משפחת מונק ליד המושב גפן, בעת שנסעו במכוניתם לביתם שבמבוא ביתר.

## הפיגוע
ב־י' באב ה'תשנ"ו, 26 ביולי 1996, בלילה שבין יום חמישי לשישי, בשעה אחת אחרי חצות, נסעו בני משפחת מונק בכביש מצומת ראם לבית שמש, בדרכם לביתם במבוא ביתר. ליד מושב גפן שבחבל עדולם, עקף אותם רכב ובו מחבלים, שירו לעברם צרורות. אורי מונק ורחל כלתו נרצחו במקום. בנו, זאב מונק, נפצע קשה ונפטר בבית החולים כעבור יומיים. אשתו של אורי, שנסעה גם היא ברכב, לא נפגעה, הודות לבעלה אורי שהגן עליה בגופו.

שלושת ההרוגים הובאו לקבורה במבוא ביתר.

הפיגוע התרחש כשבעה שבועות לאחר שבאותו מקום התרחש רצח ירון ואפי אונגר מקריית ארבע.

## קישורים חיצוניים
* 
* 
* 

קטגוריה:פיגועי טרור בישראל ב-1996
קטגוריה:ישראל: פיגועי ירי
קטגוריה:חבל עדולם
קטגוריה:פיגועים שבהם נרצחו בני משפחה
רובה צלפים ACE

**רובה צלפים ACE** (באנגלית: **ACE Sniper Rifle**) הוא רובה צלפים חצי-אוטומטי בקליבר 7.62x51 מ"מ נאט"ו תוצרת תעשיות נשק לישראל המבוסס על רובה הסער "גליל ACE". הרובה הושק ב-2022.

הרובה כולל מעצה מודרני עם קת מתכווננת ומתקפלת ומסילות פיקטיני בכל הכיוונים על המתפסים. ידית האחיזה היא דמוית אקדח. היא כוללת דורגל מתקפל וכן אפשרות לחד-רגל (מונופוד) בקת.

## ראו גם
* גליל ACE
* גליל צלפים
* IWI DAN
* ערד 7 DMR

## קישורים חיצוניים
* 

קטגוריה:רובי צלפים ישראליים
קטגוריה:רובי צלפים חצי-אוטומטיים
קטגוריה:תעשיות נשק לישראל
הישאם לאיוס

**הישאם לאיוס** (בערבית: **هشام ليوس**; נולד ב-13 בנובמבר 2000) הוא כדורגלן ערבי-ישראלי, המשחק בעמדת החלוץ בלבדיאקוס מליגת העל היוונית, בהשאלה ממכבי תל אביב.

## קריירת מועדונים
לאיוס נולד בכפר מעיליא, ישראל, למשפחה ערבית-נוצרית. אחיו הוא סוכן השחקנים, רוני לאיוס.

הוא גדל בקבוצת הנוער של בני סכנין, ובעונתו השנייה בקבוצה הפך לאחד השחקנים המרכזיים והוביל את הקבוצה לדירוג השיא שלה, מקום שלישי בליגת העל לנוער. אחרי שסיים את גיל הנוער הוחתם על ידי קבוצת קרפטי לבוב האוקראינית, שם הספיק לשחק שמונה משחקים בלבד לפני שהקבוצה התפרקה וירדה לליגה השלישית, מה שגרם לו לחזור מיד לישראל. בשתי העונות הבאות (2021/2020 ו-2022/2021) שיחק לאיוס בקבוצת מ.ס. כפר קאסם, בה רשם 51 הופעות וכבש 10 שערים. ביוני 2022 חתם על חוזה לשלוש שנים על ידי מועדון הפועל תל אביב, ששילם עבורו 700 אלף שקל.

באוגוסט 2024 חתם במכבי תל אביב לשלוש שנים בהעברה מהפועל תל אביב על סך 900 אלף יורו.

ב-23 ביולי 2025 הושאל לעונה אחת ללבדיאקוס מליגת העל היוונית.

## קריירה בינלאומית
הצלחתו במועדון מ.ס. כפר קאסם - הובילה גם לזימונו לנבחרת ישראל הצעירה עד גיל 21, עמה ערך הופעה בכורה בשנת 2021, ולו 9 הופעות במדיה.

## תארים

; מכבי תל אביב

* אליפות (1): 2024/2025

## קישורים חיצוניים

* 

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלנים ערבים ישראלים
קטגוריה:כדורגלני קרפטי לבוב
קטגוריה:כדורגלני רוך לבוב
קטגוריה:כדורגלני מועדון ספורט כפר קאסם
קטגוריה:כדורגלני הפועל תל אביב
קטגוריה:כדורגלני מכבי תל אביב
קטגוריה:כדורגלנים ישראלים באוקראינה
קטגוריה:ערבים נוצרים ישראלים
קטגוריה:נוצרים מזרח תיכוניים
קטגוריה:כדורגלני לבדיאקוס
קטגוריה:כדורגלנים ישראלים ביוון
קטגוריה:מעיליא: אישים
קטגוריה:ישראלים שנולדו ב-2000
אנג'ליק

**אנג'ליק** היא סדרה בת שלושה עשר ספרי הרפתקה-רומנטיזציה היסטוריים, שנכתבה בידי הסופרת הצרפתייה סימון שאנז'ה (בצרפתית: **Simone Changeux**) בשם העט אן גולון. הספרים הראשונים בסדרה נכתבו בשיתוף עם בעלה, וסבולוד סרגייביץ' גולובינוב, שחתם עליהם בשם סרז' גולון. חלק מספרי הסדרה תורגמו לאנגלית ולעברית ונחתמו בשם **סרז'אן גולון**. הספרים ראו אור לראשונה בין השנים 1957 ו-1985, ולפי הדיווח 150 מיליון עותקים מהם נמכרו ברחבי העולם, ועובדו לשישה סרטים באורך מלא ולהפקות נוספות מסוגים מגוונים, כמו גם לגרסת קומיקס.מאבקים על זכויות יוצרים הפסיקו את הדפסת תרגומי הספרים, ובמקומות רבים בהם ספרים אלה היו רבי מכר, כולל בישראל, הם נשכחו כמעט כליל.

עלילה: הגיבורה היא אנג'ליק סאנסה דה מונטלופ, בת האצולה הפרובנציאלית המערב צרפתית של המאה ה-17. היא מתחתנת עם ז'ופרי דה פיירק, רוזן טולוז, המבוגר ממנה משמעותית, שמתעמת עם המלך לואי ה-14.

קטגוריה:סדרות ספרים
קטגוריה:רומנים היסטוריים
קטגוריה:ספרות צרפתית
אי-שרדות - פרקים

ממוזער
ערך זה מכיל רשימה של כל הפרקים בסדרת הטלוויזיה המונפשת הקנדית "אי-שרדות", אשר ששודרה בקנדה ב-Teletoon בארצות הברית ב-Cartoon Network.

נכון ל-13 בינואר, בסך הכל שודרו 145 פרקים בסדרה, אשר מתפרסים על פני שש עונות; הפרק ה-100 של הסדרה שודר ב-27 בפברואר 2014.

## פרקים
### עונה 1: ''אי-שרדות'' (2007–2008)
ערך מורחב: אי-שרדות

### עונה 2: ''אקשן'' (2009–2010)
ערך מורחב: אי-שרדות אקשן

### עונה 3: ''מסביב לעולם'' (2010–2011)
ערך מורחב: אי-שרדות מסביב לעולם

### עונה 4: ''הנקמה של האי'' (2012)
ערך מורחב: אי-שרדות: הנקמה של האי

### עונה 5/6: ''אולסטארס'' (2013–2014) / ''באי פקיטיו'' (2013–2014)
ערך מורחב: אי-שרדות אולסטארס  ערך מורחב: אי-שרדות באי פקיטיו

### עונה 7: ''אי שרדות סיבוב מחדש'' (2023) ''/ סיבוב נוסף'' (2024)
ערך מורחב: אי-שרדות: חידוש

### אי שרדות: ''המירוץ'' (2015)
ערך מורחב: אי-שרדות: המירוץ

### אי שרדות: ''עושים צרות'' (2018)
ערך מורחב: אי-שרדות: עושים צרות

#### עונה 1

#### עונה 2

#### עונה 3

*
קטגוריה:פרקי טלוויזיה
טבח איזיום

ב-15 בספטמבר 2022, נמצאו באזור העיר איזיום שבמזרח אוקראינה מספר קברי אחים, בהם נחשפו לפחות 445 גופות של חיילים ואזרחים אוקראינים. קברי האחים נמצאו לאחר שהעיר נכבשה מחדש על ידי כוחות אוקראינים במהלך מתקפת הנגד האוקראינית במזרח מחוז חרקוב במסגרת הפלישה הרוסית לאוקראינה.

## דיווחים
תמונות ווידאו של ממצאי הטבח הופיעו לראשונה ב-15 בספטמבר 2022 לאחר שכוחות רוסים נסוגו מהעיר בעקבות מתקפת הנגד האוקראינית במחוז חרקוב. בין עצי האורן באזורים המיוערים הסמוכים לעיר, נמצאו מאות קברים עם צלבי עץ פשוטים, רובם מסומנים רק במספרים, בעוד שאחד הקברים הגדולים יותר סומן בשלט, בו נכתב שהוא מכיל גופות של לפחות 17 חיילים אוקראינים.

חלק ממקרי המוות נגרמו ככל הנראה מירי, או מפגיעת רסיסי פגזים, ואחרים נגרמו ככל הנראה מהעדר טיפול רפואי. לטענת הרשויות האוקראיניות חלק מהגופות היו קשורות בידיהן מאחורי הגב ונמצאו עליהם סימני עינויים. אולה סינייהוב , מושל אזור חרקוב אמר: "מבין הגופות שהוצאו היום, על 99% נראו סימני מוות אלים. ישנן כמה גופות שנמצאו כשידיהן קשורות מאחורי הגב, ואדם אחד נמצא קבור עם חבל על צווארו. ברור שאנשים אלה עונו והוצאו להורג. יש גם ילדים בין הקבורים"*.* 

הרשויות האוקראיניות הוציאו 436 גופות מקבר האחים באיזיום, ומסרו כי רובם מתו מוות אלים - ושישנן אינדיקציות לכך שכ-30 מהם עברו עינויים. מקורות רוסיים טענו בתגובה, שמדובר במקרה של פייק ניוז, ושהאוקראינים שוב מנסים להאשים את רוסיה בטבח המוני שלא היה, במסגרת מלחמת התעמולה שהם מנהלים נגדה, כפי שעשו במקרה של טבח בוצ'ה. לטענתם, בקברים שנתגלו נקברו גופות של חיילים אוקראיניים, שנהרגו במהלך הקרבות הקשים, שהתנהלו סביב איזיום במרץ-אפריל 2022, ונקברו בקברי אחים על ידי הצבא הרוסי לאחר כיבוש העיר על ידו.

ב-26 בספטמבר הודיע נשיא אוקראינה, וולדומיר זלנסקי, כי : "אותרו שני קברי אחים נוספים באוזיום ובהם מאות גופות". שני קברי האחים אותרו בצפון-מזרח העיר.

## חקירה
האו"ם הגיבו על הטבח ואמרו שהם מתכננים לשלוח חוקרים לאיזיום.

## תגובות
נשיא אוקראינה וולודימיר זלנסקי השווה את התגלית לטבח בוצ'ה. במקביל, גורמים רשמיים החלו בחקירות משפטיות של הממצאים.

ג'ון קירבי  מהמועצה לביטחון לאומי אמר כי "למרבה הצער, זה תואם את הקיפוח והאכזריות שהכוחות המזוינים הרוסים מובילים את המלחמה נגד אוקראינה והאומה האוקראינית"*.*

## קישורים חיצוניים

## הערות שוליים

קטגוריה:הפלישה הרוסית לאוקראינה
איזיום
קטגוריה:פשעי מלחמה בפלישה הרוסית לאוקראינה
קטגוריה:2022 באוקראינה
פארק הבית, טירת וינדזור

**פארק הבית**, הידוע בעבר בשם "**הפארק הקטן**", הוא פארק אשר שוכן בצד המזרחי של טירת וינדזור בעיירה וינדזור בממלכה המאוחדת. מדרום לו נמצא פארק ווינדזור הגדול.

פארק מופרד מפארק וינדזור הגדול. הפארק כולל שדרות, גנים, שטחים חקלאיים רבים, מסלול גולף, מגרש באולינג (עבור מועדון הבאולינג של בית המלוכה), מגרש קריקט (עבור מודיעון הקריקט של בית המלוכה), מגרשי טניס (עבור מועדון הטניס של בית המלוכה) ועוד מספר אתרים.

הום פארק מופיע בדרגה 1 כבניין רשום (דרגה 1 היא דרגה הניתנית לבניינים בעלי עניין אדריכלי או היסטורי יוצא דופן) בפנקס הפארקים והגנים ההיסטוריים של הממלכה המאוחדת.

## היסטוריה
הגבולות המודרניים של הפארק נקבעו על ידי חוק השיפור של וינדזור 1846 וחוק טירת וינדזור ב-1848 כאשר הדרך לדאצ'ט דרך הפארק נסגרה והגישה לציבור נמנעה החל מאותה שנה.

בית פרוגמור והגנים שמסביבו פתוחים בכמה ימים ספציפיים באביב ובקיץ. מופע הסוסים המלכותי של וינדזור ומופע הוורדים של וינדזור מתקיימים גם הם בתוך הפארק.

## קישורים חיצוניים

קטגוריה:אנגליה: מבנים רשומים דרגה I
קטגוריה:המתחם המלכותי בווינדזור
ג'יימי ביינו-גיטנס

**ג'יימי ג'רמיין ביינו-גיטנס** (באנגלית: **Jamie Jermaine Bynoe-Gittens**; נולד ב-8 באוגוסט 2004) הוא כדורגלן אנגלי המשחק בעמדת הקיצוני בקבוצת צ'לסי מהפרמייר ליג.

## קריירת מועדונים
ביינו-גיטנס נולד בלונדון, והחל את הקריירה שלו בקבוצת Caversham Trents המקומית בגיל חמש, שם שיחק עד גיל 7. לאחר מכן שיחק במחלקות הנוער של רדינג, צ'לסי ומנצ'סטר סיטי.

לאחר שנתיים במנצ'סטר עבר ביינו-גיטנס עבר לגרמניה וחתם בבורוסיה דורטמונד. הוא ערך את הופעת הבכורה שלו בבונדסליגה בניצחון 6–1 על וולפסבורג ב-16 באפריל 2022. ב-12 באוגוסט 2022 כבש שער בכורה, בניצחון 1–3 על פרייבורג.

ב-5 ביולי 2025 חתם בצ'לסי מהפרמייר ליג תמורת כמעט 50 מיליון אירו.

## קריירה בינלאומית
ב-11 בספטמבר 2023 זומן ביינו-גיטנס לראשונה לסגל נבחרת אנגליה הצעירה לקראת מוקדמות אליפות אירופה עד גיל 21 לשנת 2025.

## תארים
;נבחרת אנגליה עד גיל 19
* אליפות אירופה עד גיל 19: 2022

## קישורים חיצוניים

## הערות שוליים

קטגוריה:כדורגלני בורוסיה דורטמונד
קטגוריה:חלוצי כדורגל אנגלים
קטגוריה:כדורגלני צ'לסי
קטגוריה:אנגלים שנולדו ב-2004
משרד ההגנה הלאומית (הרפובליקה הסינית)

**משרד ההגנה הלאומית** (במנדרינית: **中華民國國防部**) הוא משרד בממשלת הרפובליקה הסינית, האחראי על יישום מדיניות הביטחון של הרפובליקה הסינית. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של הרפובליקה הסינית, כמו גם על גיוסם בשעת הצורך. הוא מדווח ישירות לנשיא המדינה המשמש גם כמפקד העליון של הצבא. ראש המטה הכללי מדווח ישירות לשר.

עם כינוס הממשלה הסינית הראשונה של סון יאט-סן ב-1912, הוקם לראשונה "משרד המלחמה". ב-1946 שינה צ'יאנג קאי-שק את שם המשרד ל"משרד ההגנה הלאומית". המשרד שכן בתחילה במזרח נאנג'ינג ליד ארמון מינג. לאחר שממשלת הרפובליקה ומפלגת הקוומינטנג עברו לטאיוואן בסיום מלחמת האזרחים הסינית, הועבר המשרד לבניין בואי במחוז ג'ונגג'נג שבטאיפיי. משכן זה נועד להיות זמני עד שתסתיים בנייתו של בניין מיוחד עבור משרד ההגנה. הבנייה התעכבה במשך קרוב לשני עשורים בגלל הארכיטקטורה הייחודים שלו ופשיטת רגל של הקבלן המקורי. המשרד הועבר למשכנו החדש במחוז ג'ונגשאן ב-2014.

## קישורים חיצוניים

* 

קטגוריה:הרפובליקה הסינית: צבא וביטחון
קטגוריה:משרדי ביטחון
ישראל במונדיאל 1970

**[[נבחרת ישראל בכדורגל]]** העפילה לגביע העולם בכדורגל בפעם הראשונה והיחידה בתולדותיה ב**[[מונדיאל 1970]]** במקסיקו. את הנבחרת אימן עמנואל שפר.

## מוקדמות מונדיאל 1970

### סיבוב מוקדמות ראשון
בסיבוב המוקדמות הראשון העפילה ישראל אוטומטית ועברה ישירות לסיבוב השני.

### סיבוב מוקדמות שני
בסיבוב השני הוגרלה ישראל לבית עם  ו, שהעפילה לרבע הגמר בטורניר הקודם, אך פרשה הפעם מהמוקדמות, כדי להימנע ממפגש עם ישראל, בשל סיבות פוליטיות והיעדר יחסים דיפלומטיים בין המדינות.

ניו זילנד הודיעה כי לא תוכל לארח את המשחק נגד נבחרת ישראל בביתה, ועל כן ישראל אירחה את שני המשחקים באצטדיון רמת גן, ובסיומם העפילה לסיבוב הגמר.
|

### גמר מוקדמות

## בית ב' במונדיאל 1970

### אורוגוואי נגד ישראל

### שוודיה נגד ישראל

### איטליה נגד ישראל

## סגל
מאמן: עמנואל שפר

## קישורים חיצוניים
* 
*

## הערות שוליים

מונדיאל 1970
ישראל
מונדיאל 1970
מונדיאל 1970
שירת הברבור (סרט, 2021)

**שירת הברבור** (באנגלית: **Swan Song**) הוא סרט דרמה אמריקאי משנת 2021, אותו כתב, ביים והפיק . בסרט מככב  ולצידו ג'ניפר קולידג', לינדה אוונס, מייקל אורי, איירה הוקינס וסטפני מקוויי.

הבכורה העולמית של הסרט הייתה בפסטיבל הסרטים South by Southwest ב-17 במרץ 2021. הסרט יצא להקרנה בבתי הקולנוע במהדורה מוגבלת ב-6 באוגוסט 2021, בטרם הופץ לצפייה ביתית בשירותי VOD ב-13 באוגוסט 2021, על ידי .

## תקציר העלילה
מעצב השיער בדימוס **פטריק "פט" פיטזנברגר** () הוא פנסיונר החי מביטוח לאומי אשר ויתר מזמן על החיים. הוא נעל את עצמו בין קירות בית אבות אפרורי בפאתי , אוהיו, אותו לא עזב מזה שנים ובו הוא מחלים משבץ. לקוחתו (לשעבר) האהובה ביותר, **ריטה פרקר סלואן** (לינדה אוונס), היא אשת חברה רפובליקנית עשירה. כאשר היא הולכת לעולמה, היא מורה בצוואתה כי פט יעצב את שיערה לקראת הלווייתה. בתחילה הוא מסרב, אך בסופו של דבר פט מחליט להיעתר לבקשתה ויוצא למסע, מבית האבות לבית הלוויות, ובדרך הוא אוסף את הציוד הקוסמטי הדרוש לו לצורך עבודתו האחרונה, תוך שהוא מתעמת עם עברו.

## שחקנים ודמויות

## הפצה
הקרנת הבכורה העולמית של הסרט התקיימה בפסטיבל South by Southwest ב-17 במרץ 2021. עוד בטרם הקרנת הבכורה,  רכשה את זכויות ההפצה העולמיות לסרט. הסרט עלה לאקרנים בהפצה מוגבלת ב-6 באוגוסט 2021, לאחר מכן הסרט היה זמין לצפייה בשירות VOD החל מה-13 באוגוסט 2021.

## תגובות וביקורות
הסרט זכה בעיקר לביקורות חיוביות מצד מבקרי הקולנוע. באתר האינטרנט Rotten Tomatoes הסרט זכה לדירוג של 92% בהסתמך על 102 ביקורות, עם דירוג ממוצע של 7.3 מתוך 10. על פי דעת הרוב, נקבע כי "הופעתו מרובת הממדים של  מעניקה לסרט גוון וחדות המאזנים את הסיפור, שאחרת עלול היה להיתפס כתמהוני". באתר האינטרנט Metacritic לסרט דירוג של 65 מתוך 100, המבוסס על 26 מבקרים, המעיד על "ביקורות חיוביות בדרך כלל".

## פרסים ומועמדויות
ב-14 בדצמבר 2021,  היה מועמד לפרס אינדפנדנט ספיריט עבור השחקן הראשי הטוב ביותר. ב-21 בינואר 2022 הסרט עצמו היה מועמד לפרס התקשורת של הליגה ההומו-לסבית נגד השמצה עבור הסרט הטוב ביותר בהפצה מוגבלת.

## קישורים חיצוניים

## הערות שוליים

קטגוריה:סרטי 2021
קטגוריה:סרטי דרמה אמריקאיים
קטגוריה:סרטי להט"ב אמריקאיים
קטגוריה:סרטים באנגלית
קטגוריה:סרטים עצמאיים
קטגוריה:סרטים על מוות
צ'לטננגו

**צ'לטננגו** (בספרדית: **Chalatenango**) היא עיירה במחוז צ'לטננגו בצפון אל סלוודור. נכון לשנת 2012, העיירה מונה מעל 21,000 תושבים ומעל 29,000 תושבים באזורה המטרופוליני.

## גאוגרפיה
העיר ממוקמת בגובה של כ־1,300 מטרים מעל פני הים. היא מרוחקת כ־13 קילומטרים מהגבול עם הונדורס, כ־45 קילומטרים מעיר הבירה סן סלוודור וכ־70 קילומטרים מהעיר סנטה אנה.

## קישורים חיצוניים

* 

קטגוריה:אל סלוודור: ערים
קטגוריה:יישובים שהוקמו ב-1786
מחכה שתבואי

"**מחכה שתבואי**" הוא אלבום האולפן החמישי של הזמר הישראלי איתי לוי. האלבום יצא לאור ב-30 ביוני 2022, על ידי חברת התקליטים רות הפקות. כל השירים מתוך האלבום יצאו כסינגלים לפני כן, ביניהם "הטעות הכי יפה", "מסיבה בצהריים", "יש לי יום הולדת" ו"אני נשבע".

## רשימת רצועות

## קישורים חיצוניים

קטגוריה:אלבומי איתי לוי
קטגוריה:אלבומים בעברית
משרד ההגנה (וייטנאם)

**משרד ההגנה** (בוייטנאמית: **Bộ Quốc**; בראשי תיבות: **BQP**) הוא משרד בממשלת הווייטנאמית, האחראי על יישום מדיניות הביטחון של וייטנאם. בראשו עומד שר ההגנה. השר העומד בראש המשרד אחראי על ניהולם השוטף של הכוחות המזוינים של וייטנאם, כמו גם על גיוסם בשעת הצורך. הוא מדווח ישירות לנשיא המדינה המשמש גם כמפקד העליון של הצבא. 

למשרד ההגנה ישנן שתי זרועות עיקריות: המטה הכללי והמחלקה הפוליטית הכללית. ראש המטה הכללי משמש כמפקד העליון של הצבא, בעוד ראש המחלקה הפוליטית מפקח על הצדדים הפוליטיים והמוסריים של הצבא, ואחראי גם על התיאום בין ראשי הצבא למנהיגי המפלגה הקומוניסטית של וייטנאם. כמו כן, המחלקה הפוליטית אחראית על פעילות בתי המשפט הצבאיים. כמו כן ישנן מספר מחלקות הפועלות ישירות תחת שר ההגנה: המחלקה הכללית להנדסה (Tổng cục Kỹ thuật), המחלקה הכללית ללוגיסטיקה (Tổng cục Hậu cần), המחלקה הכללית לתעשייה צבאית וייצור (Thicụcệng ו-General) המחלקה למודיעין צבאי (Tổng cục Tình báo quốc phòng או Tổng cục 2), מחלקת מבצעי חיפוש והצלה (Cục Cứu hộ, cứu nạn) ומחלקת קשרי חוץ (Cục Đối ngoại).

תפקיד שר ההגנה הוא צבאי ולא פוליטי. השר הוא גנרל שנבחר בידי הנשיא והממשלה, ומתמנה לתפקידו בידי הנשיא. שר ההגנה הנוכחי הוא הגנרל פאן ואן זאנג שנכנס לתפקידו ב-8 באפריל 2021.

## קישורים חיצוניים

* 

קטגוריה:וייטנאם: צבא וביטחון
קטגוריה:משרדי ביטחון
משרד ההגנה (מיאנמר)

**משרד ההגנה** (בבורמזית: **ကာကွယ်ရေးဝန်ကြီးဌာန**) הוא משרד בממשלת מיאנמר האחראי על יישום מדיניות הביטחון של מיאנמר. בראשו עומד השר, חבר הממשלה. השר העומד בראש המשרד אחראי על ניהולם השוטף של הטטמדאו (צבא מיאנמר) ועל גיוסם בשעת הצורך. הוא מדווח ישירות למנהיג המדינה. במיאנמר, תפקיד שר ההגנה הוא צבאי ולא פוליטי. שר ההגנה הוא גנרל שנבחר לתפקידו בידי ראש המדינה.

בימים כתיקונם מפקד שירותי ההגנה כפוף ישירות לשר ההגנה. עם זאת, מאז 2021 נמצאת מיאנמר תחת משטר צבאי, ומפקד שירותי ההגנה מין אונג הלינג משמש כמנהיג המדינה. ב-1 בפברואר 2021 הוא מינה את הגנרל מיה טון או לתפקיד שר ההגנה.

## קישורים חיצוניים
* 

קטגוריה:מיאנמר: צבא וביטחון
קטגוריה:משרדי ביטחון
ריבר סס

**ריבר סס** (באנגלית: **River Cess**) היא עיירה המשמשת כבירת מחוז ריברסס בליבריה.

## גאוגרפיה
העיירה שוכנת לחופי האוקיינוס האטלנטי, כ־70 קילומטרים מהעיר ביוקנן וכ־165 קילומטרים מעיר הבירה מונרוביה.

קטגוריה:ליבריה: ערים
המינהל הכללי לביטחון (ספרד)

**המינהל הכללי לביטחון** (בספרדית: **Dirección General de Seguridad**, בראשי תיבות: **DGS**) היה גוף ממשלתי במשרד הפנים הספרדי ששימש כאחראי לענייני ביטחון הציבור בשטחי המדינה הספרדית תחת משטר פרנסיסקו פרנקו. משנת 1921 עד 1923 שמו היה המינהל הכללי לביטחון הציבור, אך לאחר מכן חזר לשמו המקורי והיה זה שמו במרבית התקופה. בימי מלחמת האזרחים הספרדית היה אחראי לפיקוח על הסדר הציבורי. בשנת 1979 הגוף פורק והוחלף על ידי מינהל המשטרה הכללי המנהל את משטרת ספרד.

## היסטוריה
### שנים ראשונות
ב-24 במרץ 1858, הוקם המינהל הכללי לסדר וביטחון הציבור, בראשו עמד מנואל רואיז דל סרו. עם זאת, גוף זה התקיים זמן קצר מאוד, ובאוקטובר אותה שנה הוא פורק. בשנת 1886 הוקמה שוב המינהל הכללי לביטחון, תחת משרד הפנים, שריכז את כל שירותי המשטרה וגופי הביטחון שהיו קיימים באותה תקופה. עם זאת, גם ארגון זה לא החזיק מעמד ופורק כעבור שנתיים ביולי 1888, אם כי הוא הוקם מחדש בסוף 1912. מכאן ואילך, הגוף החדש הפך לכלי חשוב במדיניות הממשלתית לביטחון הציבור.

בין יוני 1921 לנובמבר 1923 נקרא הגוף "המינהל הכללי לביטחון הציבור", לאחר מכן הוחזר שמו המקורי.

### מלחמת האזרחים הספרדית
לאחר תחילת מלחמת האזרחים בספרד, הארגון עבר לשליטת ממשלת הרפובליקה הספרדית השנייה. ברם, הארגון איבד רבים מאנשיו ולא היה יעיל בניהול ביטחון הציבור, בשל השתלטות גורמים אנרכיסטיים על ארכיוניו. במהלך המלחמה הארגון חדל לתפקד כגוף משטרתי.

### הדיקטטורה של פרנקו
לאחר תום מלחמת האזרחים והקמת הדיקטטורה של פרנקו, הוא ארגן מחדש את המינהל תוך ריכוז שירותים רבים לשליטתו הישירה ובכך הגדיל את מצבת כוח האדם בו והפך אותו לכלי מרכזי בדיכוי האוכלוסייה, בייחוד אלה שהתנגדו לשלטונו. בימי מלחמת העולם השנייה, הארגון שיתף פעולה עם הגסטפו, כאשר מנכ"ל הארגון חוסה פינאט אי אסקריווה אף הזמין את היינריך הימלר לבקר במדריד. החלטתו האחרונה כמנכ"ל הביטחון הייתה להשיק את מה שמכונה "ארכיון היהדות", אוסף מסמכים שהוכנו על ידי ממשלות אזרחיות כדי לחתום ולשלוט ביהודים המתגוררים בספרד. עם הכיבוש הגרמני של צרפת ב-1940, המשטרה של פרנקו הקימה במדינה הצרפתית רשת של סוכנים במטרה לרדוף או לעצור את מנהיגי הרפובליקה הספרדית שגלו. אחד מאותם שוטרים היה פדרו אורקה רנדואלס, הידוע כאחד מראשי הרשת שזכה לתמיכת השלטונות של צרפת של וישי והגסטאפו הגרמני.

מטה הארגון, שהיה ממוקם בשלב זה בסניף הדואר המלכותי של פוארטה דל סול במדריד, התפרסם כמרכז עינויים, עם מקרים ידועים כמו אלה של המנהיג הקומוניסטי חוליאן גרימאו והמנהיג הסוציאליסטי תומאס סנטנו, שמת בנסיבות מוזרות בחצר המטה.

ב-13 בספטמבר 1974, ארגון ETA-V Asamblea ביצע מתקפה על מטה הארגון על ידי הנחת פצצה חזקה בקפטריה. היעד היה השוטרים הרבים שפקדו בדרך כלל את המקום, אך בין 13 ההרוגים מהפיצוץ, רק אחד התברר כשוטר. ETA מעולם לא העזה לקחת אחריות לפיגוע.

### פירוק
לאחר מותו של פרנקו ותחילת המעבר לדמוקרטיה, בשנת 1978 אורגן המינהל מחדש כדי להתאימו למציאות של אותה תקופה. בשנת 1979 בוטלה הסוכנות והפכה למינהל הכללי של המשטרה הלאומית בספרד.

## לקריאה נוספת
* Thomas, Hugh (1976). The Spanish Civil War. Paris: Ruedo Ibérico. .
* Martinez, Jesus (1998). History of Spain. Twentieth century (1939-1996). Madrid: Chair. .

## הערות שוליים

קטגוריה:המדינה הספרדית
קטגוריה:ספרד: צבא וביטחון
ספרד
קטגוריה:ארגוני אכיפת חוק
שירה חדד

[ממוזער|שמאל|250px|חדד עם [עמוס עוז ב-2018, שנת חייו האחרונה]]
**שירה חדד** (נולדה ב-19 בספטמבר 1972) היא עורכת ספרותית, תסריטאית ויוצרת טלוויזיה ישראלית. שימשה כעורכת ספרות המקור של הוצאת "כתר".

## ביוגרפיה
שירה חדד נולדה בשנת 1972 בקיבוץ מעגן מיכאל כ"שירה ניצן". אביה, רן ניצן, הוא איש עסקים שהתמחה בלוגיסטיקה ואמה מרים (לבית צרפתי) היא מעצבת פנים. בגיל שלוש עברה שירה עם הוריה להתגורר בניו יורק, במסגרת שליחות בת ארבע שנים אליה יצאה משפחתה.

את שנות התיכון עשתה בבית הספר הריאלי בחיפה ובשירותה הצבאי, שימשה חוקרת מצ"ח.

לאחר תום שירותה הצבאי, למדה ב והשלימה תואר ראשון בעיצוב תעשייתי. אחר כך, סיימה לימודים לתואר ראשון בספרות באוניברסיטת תל אביב. בהמשך, סיימה תואר שני באוניברסיטת קולומביה והמשיכה שם לדוקטורט בספרות, אותו סיימה בהצטיינות בשנת 2012. עבודת הדוקטורט שלה, בהנחיית פרופסור דן מירון, עסקה ביצירתו של ש"י עגנון והציעה מהלך פרשני תאורטי חדש לקריאה ביצירתו של עגנון דרך מתן שמות ומעשה הסימון. ספר המבוסס על עבודת התזה שלה באוניברסיטת קולומביה ומציע קריאה סמיוטית ביצירה "תמול שלשום", פורסם בהוצאת מוסד ביאליק ב-2011.

חדד כתבה במוסף "7 ימים" של ידיעות אחרונות. אחר כך, שימשה, במשך שבע שנים, כעורכת ספרות המקור של הוצאת "כתר". חדד ערכה, בין היתר, את ספריהם של עמוס עוז, צרויה שלו, דרור משעני, יעל נאמן, ירון לונדון, איילת גונדר-גושן ויאיר לפיד.

בשנת 2017 שודרה ברשת CBS הסדרה "חוכמת ההמונים" , המבוססת על תסריט שכתבה חדד עם דרור משעני.

בשנת 2018 פורסם, בהוצאת "כתר", הספר "ממה עשוי התפוח", המבוסס על שיחות שבועיות בינה לבין הסופר עמוס עוז בשנות חייו האחרונות. הספר זכה לביקורות מחמיאות וזכויות התרגום שלו נמכרו לשפות רבות.

ב-2019 הופקה על ידי "קשת אינטרנשיונל" ואולפני "טלמונדו גלובל" סדרת הדרמה בת 64 הפרקים "Preso No. 1". הסדרה מבוססת על רעיון שלה ושל דרור משעני, שגם שימשו כמפיקים בפועל. הסדרה שודרה ברשת טלמונדו הלטינית, לאחר מכן, נמכרה לנטפליקס והייתה מועמדת בשנת 2020 לפרס אמי לסדרת הדרמה הטובה ביותר בשפה זרה בפריים טיים.

בשנת 2022 הופקה על ידי חברת ההפקות קומא סטודיוס (אלעד קופרמן ושירה מרגלית) עבור "שידורי קשת" סדרה בשם "גוף שלישי (סדרת טלוויזיה)" ועלתה לאוויר בפברואר 2023, בת 8 פרקים, שיצרה חדד יחד עם דרור משעני ושי קפון. הסדרה עוסקת בבני זוג הפונים להליך פונדקאות ומשתתפים בה רותם סלע, יהודה לוי, ליאור רז וגל מלכה. הסדרה בוימה על ידי שי קפון.

ב, חדד היא עורכת ספרים ותסריטים עצמאית. היא חברה בהנהלת העמותה לשימור בית עגנון.

שירה חדד נשואה ליזם והמעצב עמיר חדד ואמא לבן. מתגוררת בתל אביב.

## קישורים חיצוניים

* 
* 

## הערות שוליים

קטגוריה:עורכות ספרותיות ישראליות
קטגוריה:עורכים ספרותיים ישראלים
קטגוריה:תסריטאיות טלוויזיה ישראליות
קטגוריה:תסריטאי טלוויזיה ישראלים
קטגוריה:מעגן מיכאל: אישים
קטגוריה:בוגרי בית הספר הריאלי
קטגוריה:בוגרות בית הספר הריאלי
קטגוריה:בוגרי המכון הטכנולוגי חולון HIT
קטגוריה:ישראליות שנולדו ב-1972
קטגוריה:ישראלים שנולדו ב-1972
יחסי סין–פרגוואי

**יחסי סין–פרגוואי** הם יחסי החוץ בין הרפובליקה העממית של סין לפרגוואי.

## סקירה כללית
ממשלת פרגוואי במהלך המלחמה הקרה רדפה אחר הקומוניזם וקיימה יחסי סחר מועטים עם הרפובליקה העממית של סין ומדינות סוציאליסטיות אחרות. ב-1957, הרפובליקה של פרגוואי כוננה יחסים דיפלומטיים עם הרפובליקה של סין; ב-1989 שלחה הרפובליקה העממית של סין דיפלומטים לדון בכינון היחסים הדיפלומטיים עם נשיא פרגוואי אנדרס רודריגס, אך המשימה נכשלה. פרגוואי עדיין מקיימת יחסים דיפלומטיים עם הרפובליקה של סין ואין לה יחסים דיפלומטיים עם הרפובליקה העממית של סין. פרגוואי היא כיום המדינה היחידה בדרום אמריקה שיש לה יחסים דיפלומטיים עם הרפובליקה של סין.

בספטמבר 1997, סגן ראש הממשלה ושר החוץ של סין, צ'יין צ'יצ'ן, נפגש לפי בקשה עם שר החוץ של פרגוואי, רובן מלגרחו לנסוני  במהלך נוכחותו ב.

ב-9 בינואר 2015, שר החוץ של פרגוואי אלדיו לואיסגה הוביל משלחת לבייג'ינג כדי להשתתף בפגישת השרים הראשונה של פורום סין-CELAC. המשלחת של פרגוואי תשתתף בישיבות השרים השנייה והשלישית של פורום סין-CELAC ב-2018 ו-2021 בהתאמה.

## יחסי סחר
על פי נתונים סטטיסטיים של המִנהל הכללי של המכס של הרפובליקה העממית של סין, היקף הסחר הכולל בין סין לפרגוואי בשנת 2019 היה 1.447 מיליארד דולר, מתוכם הייצוא של סין היה 1.431 מיליארד דולר והיבוא היה 16 מיליון דולר, ירידה של 15.4%, 14.4% ו-59.3% בהתאמה משנה לשנה.

ב-18 באוקטובר 2018, סגן שר החוץ של סין צ'ין גאנג והנשיאות התורנית של השוק המשותף הדרומי (MERCOSUR) שהורכבה מסגני שרי החוץ של אורוגוואי, ברזיל, פרגוואי וארגנטינה קיימו את הדיאלוג השישי בין סין למרקוסור במונטווידאו, בירת אורוגוואי.

## שונות
מ-1995 עד 1997, פרגוואי הקימה קונסוליה בהונג קונג הבריטית, אך היא נסגרה על ידי ממשלת פרגוואי ערב מסירתה של הונג קונג לסין.

ב-17 באפריל 2020, הסנאט של פרגוואי הצביע רשמית על ההצעה לכינון יחסים דיפלומטיים עם הרפובליקה העממית של סין. הצעה זו הועלתה על ידי ברית המפלגה הפוליטית השמאלנית "Frente Guasú", אולם ההחלטה לא התקבלה עם 16 קולות בעד ו-25 קולות נגד.

## נציגויות דיפלומטיות
*העניינים של סין הקשורים בפרגוואי נמצאים בסמכות השיפוט של הקונסוליה הכללית של הרפובליקה העממית של סין בסאו פאולו, ברזיל.
*העניינים של פרגוואי הקשורים בסין נמצאים כיום בשטח השיפוט של השגרירות בסיאול, קוריאה הדרומית, בעוד שהעניינים הקשורים להונג קונג ומקאו נמצאים בסמכות השיפוט של שגרירות פרגוואי בטוקיו, יפן.

## הערות שוליים

קטגוריה:ערכים ללא קטגוריות פיזיות - יחסי חוץ
את (שיר)

"**אַתְּ**" הוא שיר בביצוע הזמר הישראלי ישי לוי. הוא יצא לאור בינואר 2012 כסינגל הראשון מתוך אלבום האולפן "את". עמיר בניון כתב והלחין את השיר בהשראת סיפור חייו של לוי. בניון ליווה את השיר בזִמרת רקע, ויעקב למאי עיבד והפיק אותו.

השיר נבחר ל"שיר השנה" של אקו"ם.

## ביקורת
המבקר יוסי חרסונסקי תיאר את השיר במילים , והמבקר אבי שושן כתב שהוא . המבקר עמיחי חסון תיאר אותו במילים .

אסף נבו ממאקו התייחס לשיר בביקורתו על האלבום: .

## הצלחה
"אַתְּ" הוצג כמועמד למצעד הפזמונים השבועי של רשת ג' ב־12 בינואר 2012, זכה להצלחה וצעד 13 שבועות, עד 10 במאי 2012. בשיאו הגיע השיר למקום השלישי (ב־1 במרץ 2012). במצעד השנתי לשנת תשע"ב של התחנה הוא דורג במקום ה־16. במצעד השנתי של גלגלצ ואתר וואלה! השיר דורג במקום ה־11.

## מיקומי שיא

### מצעדים שנתיים

## קישורים חיצוניים

* סקיצה של עמיר בניון לשיר, באתר יוטיוב
* 

## הערות שוליים

קטגוריה:שירי ישי לוי
קטגוריה:שירים בעברית
קטגוריה:שירים שנכתבו על ידי עמיר בניון
קטגוריה:שירים שהולחנו על ידי עמיר בניון
קטגוריה:שירים שהופקו על ידי יעקב למאי
גרפאנה

**גרפאנה** (באנגלית: **Grafana**) היא אפליקציית קוד פתוח מרובת פלטפורמות לאנליטיקה וויזואליזציה אינטראקטיבית. האפליקציה מתחברת למקורות נתונים נתמכים, ומספקת תרשימים, דשבורדים, גרפים והתראות בנוגע לנתונים אלו. קיימת גרסת Grafana Enterprise מורשית עם יכולות נוספות, הזמינה בהתקנה עצמית או כחשבון בשירות הענן של Grafana Labs, מפתחת האפליקציה. משתמשי קצה יכולים ליצור דשבורדים מורכבים באמצעות שאילתות. גרפאנה נכתבה בשפות TypeScript (פרונטאנד) ו-Go (בקאנד).

גרפאנה פופולרית במיוחד ככלי ויזואליזציה לניטור פעילות מחשב. לעיתים קרובות עובדת האפליקציה בשילוב עם מסדי נתונים לסדרות עתיות כגון InfluxDB, Prometheus ו-Graphite ואחרים. אך בנוסף תומכת במסדי נתונים יחסיים כגון MySQL, PostgreSQL ו-Microsoft SQL Server.

ממשק המשתמש של גרפאנה התבסס במקור על גרסה 3 של קיבאנה.

## היסטוריה
גרפאנה שוחרר לראשונה בשנת 2014 על ידי טורקל אודגארד מתוך פרויקט ב-Orbitz.

בשנת 2019, Grafana Labs השלימה גיוס של 24 מיליון דולר בסבב גיוס ראשון. בשנת 2020 השלימה סבב גיוס נוסף של 50 מיליון דולר. בשנת 2021, השלימה גיוס נוסף של 220 מיליון דולר.

גרפאנה תכננה להשיק במאי 2020 כנס בשם "GrafanaCon 2020" באמסטרדם, אך בשל התפרצות מגפת הקורונה, הכנס הועבר לפורמט של אירוע סטרימינג בשידור חי מקוון בן יומיים.

נכון לספטמבר 2022 גרפאנה נמצאת בשימוש נרחב, כולל בתשתית של ויקיפדיה. לגרפאנה יש למעלה מ-1000 לקוחות משלמים, כולל בלומברג, ג'יי פי מורגן צ'ייס, eBay, PayPal וסוני.

## רישיון
החל מ-20 באפריל 2021, לגרפאנה רישיון מסוג AGPLv3. תורמים לגרפאנה צריכים לחתום על הסכם רישיון תורם (CLA) המעניק ל-Grafana Labs את הזכות לתת רישיון חוזר לגרפאנה בעתיד. ה-CLA מבוסס על הסכם הרישיון של קרן התוכנה אפאצ'י.

## קישורים חיצוניים

* 

## הערות שוליים

קטגוריה:תוכנות שהושקו ב-2014
קטגוריה:ניתוח נתונים איכותיים
קטגוריה:תוכנה חופשית
פסגת מומצ'יל

**פסגת מומצ'יל** או **מומצ'יל פיק** (באנגלית: **Momchil Peak**; בבולגרית: **Момчилов връх**) היא פסגה מכוסה קרח ברמת ברזניק, האי גריניץ' באיי שטלנד הדרומיים, אנטארקטיקה .

גובהה של פסגת מומצ'יל 625 מטרים מעל פני הים.

פסגת מומצ'יל ממוקמת מצפון לקרחון ז'ראבנה;

פסגת מומצ'יל ממוקמת 590 מטרים מזרחית לפסגת אילינדן;

פסגת מומצ'יל ממוקמת 1.7 קילומטרים צפונת-מזרחית לפסגת ראזגראד;

פסגת מומצ'יל ממוקמת 1.49 קילומטרים צפונית-מערבית לפסגת רכס ויסקיאר;

פסגת מומצ'יל ממוקמת 3.08 קילומטרים צפונית - צפון-מערבית לנקודת סארטוריוס.

## היסטוריה
### מיפוי אזור הפסגה

הגבעה מופתה לראשונה על ידי סוקרים בולגרים כחלק מהסקר הטופוגרפי הבולגרי Tangra 2004/05, ושוב, בשנים 2005 ו-2009.

### מקור השם

הפסגה נקראת על שם העיר הבולגרית מומצ'ילגראד, וכן על שם השליט הבולגרי מומצ'יל, שהיה השליט של תראקיה האגאית במאה ה-14.

## קישורים חיצוניים
* תצלום לוויין של אזור הפסגה, תוך סימון אתרים נוספים באזור באתר copernix

מומצ'יל
מומצ'יל
משרד ההגנה הלאומית (קמבודיה)

**משרד ההגנה הלאומית** (בקמרית: **ក្រសួងការពារជាតិ**) הוא משרד בממשלה הקמבודית, האחראי על יישום מדיניות הביטחון של קמבודיה. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים המלכותיים של קמבודיה, כמו גם על גיוסם בשעת הצורך. הוא מדווח ישירות לראש הממשלה ולמלך קמבודיה המשמש גם כמפקד העליון של הכוחות המזוינים. המפקד העליון (מקביל לרמטכ"ל) מדווח ישירות לשר.

משרד ההגנה מחזיק מועדון כדורגל משלו בשם מועדון הכדורגל של משרד ההגנה הלאומית. המועדון משחק בליגת העל הקמבודית.

שר ההגנה מאז 27 ביוני 2006, הוא תה באן ממפלגת העם הקמבודית.

## קישורים חיצוניים
* 

קטגוריה:קמבודיה
קטגוריה:משרדי ביטחון
קטגוריה:קמבודיה: צבא וביטחון
משרד ההגנה (נפאל)

**משרד ההגנה** (בנפאלית: **रक्षा मन्त्रालय**) הוא משרד בממשלה הנפאלית, האחראי על יישום מדיניות הביטחון של נפאל. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של נפאל, כמו גם על גיוסם בשעת הצורך. הוא מדווח ישירות לראש הממשלה ולנשיא, המשמש גם כמפקד העליון של הכוחות המזוינים. ראש מטה הצבא (מקביל לרמטכ"ל) מדווח ישירות לשר.

מאז איחודה של נפאל ב-1770, התקיים משרד צבאי שפיקח על הכוחות המזוינים. עם זאת, רק ב-1950 הוקם משרד אזרחי שניהל את פעילותם של אנשי הצבא. מאז 16 בדצמבר 2021, משמש ראש הממשלה שר באהדור דאובה גם כשר ההגנה.

## קישורים חיצוניים
* 

קטגוריה:נפאל: צבא וביטחון
קטגוריה:משרדי ביטחון
משרד ההגנה הלאומית (הרפובליקה העממית של סין)

**משרד ההגנה הלאומית** (במנדרינית: **中华人民共和国国防部**) הוא משרד בממשלת סין. בראש המשרד עומד גנרל אשר נבחר לתפקיד שר ההגנה בידי ראש הממשלה ומאושר בידי הקונגרס הלאומי העממי. בניגוד למקובל במרבית מדינות העולם, למשרד ההגנה אין סמכויות פיקודיות מעשיות. הפיקוד על הצבא מסור בידי הוועדה הצבאית המרכזית, ותפקידו של משרד ההגנה מתמצה בתיאום בין הצבא להנהגת המפלגה הקומוניסטית, ובייצוג דיפלומטי של הצבא במגעים עם צבאות אחרים.

גנרל ויי פנגחה מכהן כשר ההגנה מאז 19 במרץ 2018. הוא שר ההגנה הראשון שמגיע משורות חיל הטילים של צבא השחרור העממי ולא משורות הכוח הקרקעי של צבא השחרור העממי.

## קישורים חיצוניים

* 

קטגוריה:הרפובליקה העממית של סין: צבא וביטחון
קטגוריה:משרדי ביטחון
משרד ההגנה (מונגוליה)

**משרד ההגנה** (במונגולית: **Монгол Улсын Батлан хамгаалах яам**) הוא משרד בממשלה המונגולית, האחראי על יישום מדיניות הביטחון של מונגוליה. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של מונגוליה, כמו גם על גיוסם בשעת הצורך. הוא מדווח ישירות לראש הממשלה ולנשיא, המשמש גם כמפקד העליון של הכוחות המזוינים. ראש המטה הכללי מדווח ישירות לשר.

משרד ההגנה מנהל באופן ישיר את האוניברסיטה הצבאית המונגולית, הארכיון הצבאי המונגולי, אתר נופש המיועד לוותיקי השירות, ואף רשת חנויות כלבו בשם "בורטה" המיועדת לחיילים ותיקים ובשירות.

משרד ההגנה הוקם עם הכרזת העצמאות של מונגוליה ב-1911, ועבר גלגולים שונים עד ימינו. שר ההגנה הנוכחי הוא גירסדיין שאיקנבאיר מהמפלגה המהפכנית העממית של מונגוליה שנכנס לתפקידו ב-8 ביולי 2020.

## קישורים חיצוניים

* 

קטגוריה:מונגוליה: צבא וביטחון
קטגוריה:משרדי ביטחון
משרד ההגנה (תאילנד)

**משרד ההגנה** (בתאית: **กระทรวงกลาโหม**) הוא משרד בממשלה התאילנדית, האחראי על יישום מדיניות הביטחון של תאילנד. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים המלכותיים של תאילנד, כמו גם על גיוסם בשעת הצורך. הוא מדווח ישירות לראש הממשלה ולמלך תאילנד המשמש גם כמפקד העליון של הכוחות המזוינים. ראש כוחות ההגנה (מקביל לרמטכ"ל) מדווח ישירות לשר.

המשרד בגלגולו הנוכחי הוקם בשנת 1887, בפקודת ראמה החמישי, מלך תאילנד, כדי ליצור פיקוד צבאי קבוע. פקודה זו באה כתוצאה של האיום הגובר שהציבו מעצמות המערב על שלמותה של סיאם. המשרד שוכן לראשונה באורווה ישנה של סוסים ופילים מול הארמון הגדול. מבנה חדש בסגנון אירופאי הוקם בהמשך כדי לשכן אותו. כיום משמש מטה משרד ההגנה כאתר היסטורי חשוב בבנגקוק. בתחילה פיקד המשרד רק על הצבא המלכותי של תאילנד (נוסד ב-1847), אך לאחר מכן הועבר לסמכותו גם הצי המלכותי התאילנדי (נוסד ב-1887), ולבסוף גם חיל האוויר המלכותי התאילנדי (נוסד ב-1913).

ב-2014 ביצע הצבא התאילנדי הפיכה ותפס את השלטון בממלכה. ראש כוחות ההגנה פריות צ'אן-אוצ'ה מינה את עצמו לראש ממשלת מעבר, ואת מפקד הצבא התאילנדי פראוויט וונגסואן מינה לשר ההגנה בממשלתו. ב-10 ביולי 2019 הדיח פריות את פראוויט מהתפקיד ומינה את עצמו לשר ההגנה.

## קישורים חיצוניים

קטגוריה:תאילנד: צבא וביטחון
קטגוריה:משרדי ביטחון